Last updated: 21 August 2021, 09:02 PM IST\nନିଜ ଜୀବନକୁ ବାଜି ଲଗାଇ ଦେଶ ପାଇଁ ସୀମାରେ ଦିନ ରାତି ଜଗୁଛନ୍ତି ଯବାନ ।\nହେଲେ ଏପଟେ ନିଜ ପରିବାର ଅସୁରକ୍ଷିତ ।\nପଡ଼ୋଶୀଙ୍କ ନିର୍ଯାତନା ଓ ପୋଲିସର ନାଲିଆଖି ।\nବାଲେଶ୍ୱରଃ ନିଜ ଜୀବନକୁ ବାଜି ଲଗାଇ ଦେଶ ପାଇଁ ସୀମାରେ ଦିନ ରାତି ଜଗୁଛନ୍ତି ଯବାନ । ହେଲେ ଏପଟେ ନିଜ ପରିବାର ଅସୁରକ୍ଷିତ । ଏକ ଜମିଜମା ବିବାଦକୁ ନେଇ ପଡ଼ୋଶୀଙ୍କ ନିର୍ଯାତନା ଓ ପୋଲିସ ବିରୋଧରେ ନାଲିଆଖି ଅଭିଯୋଗ ଆଣିଛନ୍ତି ଜଣେ ଯବାନ । ଏମିତିକି ଆଇନ୍ ବ୍ୟବସ୍ଥା ଉପରୁ ଆସ୍ଥା ହରାଇ ଶେଷରେ ନ୍ୟାୟ ପାଇଁ ସୋସିଆଲ ମିଡିଆରେ ଅପିଲ କରଛନ୍ତିି ଜାମ୍ମୁ କାଶ୍ମୀର ସୀମାରେ ନିୟୋଜତି ବାଲେଶ୍ୱର ନୀଳଗିରି ଅଞ୍ଚଳର ଜଣେ ବିଏସ୍ଏଫ୍ ଯବାନ । ଏ ଭିଡିଓ ଭାଇରାଲ ପରେ ଘଟଣାସ୍ଥଳକୁ ଯାଇ ତଦନ୍ତ କରିଛନ୍ତି ନୀଳଗିରି ଏସଡିପିଓ ।\nକାନ୍ଧରେ ବଂଧୁକ ଧରି ସୀମାରେ ସୁରକ୍ଷା ଦେଉଥିବା ଜଣେ ବିଏସଏଫ୍ ଯବାନଙ୍କ ଦୁଃଖ ଓ ଅନ୍ତର୍ବେଦନା ଏବେ ସୋସିଆଲ ମିଡିଆରେ ଭାଇରାଲ ହେବାରେ ଲାଗିଛି ? ପୁଅ ଦିନରାତି ଦେଶକୁ ସୁରକ୍ଷା ଦେଉଥିବା ବେଳେ ଏପଟେ ଘରେ ଅସୁରକ୍ଷତି ବାପା ଓ ମାଆ । ଏମିତିକି ପଡ଼ୋଶୀଙ୍କ ନିର୍ଯାତନା ସହିନପାରି ଜୀବନ ହାରିଦେବାର ଚେତାବନୀ ।\n"ଅପହରଣ ଖବର ପ୍ରସାରିତ କଲା କିଏ?\nସୋସିଆଲ ମିଡିଆରେ ଭାଇରାଲ ହୋଇଥିବା ଭିଡିଓଟି ଜାମ୍ମୁ ଓ କାଶ୍ମୀରରେ ମୁତୟନ ଜଣେ ବିଏସଏଫ୍ ଯବାନ ନନି ଗୋପାଲ୍ ମହାପାତ୍ରଙ୍କର । ନନିଗୋପାଳଙ୍କ ଘର ବାଲେଶ୍ୱର ଜିଲ୍ଲା ନୀଳଗିରି ଥାନା ତିନିଦେଶ ଗାଁରେ । ତାଙ୍କ ଅଭିଯୋଗ ହେଲା, ଏକ ଜମିଜମା ବିବାଦ ନେଇ ତାଙ୍କ ବାପା ମାଆଙ୍କୁ ନିର୍ଯାତନା ଦେଉଛନ୍ତି ଦୁଇ ପଡ଼ୋଶୀ । ଏମିତିକି ସେ ଘରେ ନଥିବା ବେଳେ ତାଙ୍କ ନାଁରେ ମିଥ୍ୟା କେସ୍ ଦାଏର ହୋଇଛି । ତଦନ୍ତ ନାଁରେ ଅଯୋଧ୍ୟା ଫାଣ୍ଡିର ଜଣେ କନଷ୍ଟେବଳ ତାଙ୍କ ଘରକୁ ଆସି ପରିବାର ଲୋକଙ୍କୁ ହଇରାଣ କରିଥିବା କହିଛନ୍ତି ସଂପୃୃକ୍ତ ଯବାନ ।\nଏହି ଘଟଣାରେ ନ୍ୟାୟ ପାଇଁ ସୋସିଆଲ ମିଡିଆରେ ଯବାନଙ୍କ ଏଭଳି ଅପିଲ ପରେ ନୀଳଗିରି ଏସଡିପିଓ ଗାଁକୁ ଯାଇ ଯବାନଙ୍କ ପରିବାର ଲୋକଙ୍କ ସହିତ ଘଟଣା ସମ୍ପର୍କରେ ଆଲୋଚନା କରିଛନ୍ତି । ଯବାନଙ୍କ ପରିବାରକୁ ପୋଲିସର ଅସହଯୋଗ ଅଭିଯୋଗକୁ ଖଣ୍ଡନ କରିଛନ୍ତି ଏସଡିପିଓ । ଏଣେ ଜମି ଜମା ବିବାଦକୁ ନେଇ ପରସ୍ପର ବିରୋଧରେ ଅଭିଯୋଗ ଆଣିଛନ୍ତି ଉଭୟ ଯବାନ ଓ ତାଙ୍କ ପଡ଼ୋଶୀ ।
